title: Kommissionens gennemførelsesforordning (EU) nr. 615/2011 af 23. juni 2011 om fastsættelse af eksportrestitutioner for fjerkrækød

text:
               24.6.2011

               DA

               Den Europæiske Unions Tidende

               L 164/12

         KOMMISSIONENS GENNEMFØRELSESFORORDNING (EU) Nr. 615/2011
   af 23. juni 2011
   om fastsættelse af eksportrestitutioner for fjerkrækød
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 164, stk. 2, og artikel 170, sammenholdt med artikel 4, og
   ud fra følgende betragtninger:

               (1)

               I henhold til artikel 162, stk. 1, i forordning (EF) nr. 1234/2007 kan forskellen mellem priserne i EU og verdensmarkedspriserne for de produkter, der er anført i forordningens bilag I, del XX, udlignes ved en eksportrestitution.

               (2)

               Under hensyn til den nuværende markedssituation for fjerkrækød bør der fastsættes eksportrestitutioner efter bestemmelserne og kriterierne i artikel 162, 163, 164, 167 og 169 i forordning (EF) nr. 1234/2007.

               (3)

               I artikel 164, stk. 1, i forordning (EF) nr. 1234/2007 er det fastsat, at restitutionen kan differentieres efter bestemmelsesstedet, navnlig når situationen på verdensmarkedet, de specifikke vilkår på visse markeder eller forpligtelser som følge af aftaler, der er indgået i henhold til traktatens artikel 300, gør det nødvendigt.

               (4)

               Der bør kun ydes restitutioner for produkter, der må omsættes frit i EU, og som er forsynet med et identifikationsmærke som omhandlet i artikel 5, stk. 1, litra b), i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2). Produkterne skal ligeledes overholde kravene i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (3).

               (5)

               De for tiden gældende restitutioner blev fastsat ved Kommissionens forordning (EU) nr. 266/2011 (4). Da der skal fastsættes nye restitutioner, bør nævnte forordning ophæves.

               (6)

               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   1.   Der ydes eksportrestitutioner som omhandlet i artikel 164 i forordning (EF) nr. 1234/2007 for de produkter og de beløb, der er anført i bilaget til nærværende forordning, på de i stk. 2 fastsatte betingelser.
   2.   De produkter, der kan ydes restitutioner for i henhold til stk. 1, skal opfylde de relevante krav i forordning (EF) nr. 852/2004 og (EF) nr. 853/2004, navnlig for så vidt angår tilberedning i en godkendt virksomhed, og overholde de krav om identifikationsmærkning, der er fastsat i bilag II, afsnit 1, til forordning (EF) nr. 853/2004.
   Artikel 2
   Forordning (EU) nr. 266/2011 ophæves.
   Artikel 3
   Denne forordning træder i kraft den 24. juni 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juni 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 139 af 30.4.2004, s. 55.

      (3)  EUT L 139 af 30.4.2004, s. 1.

      (4)  EUT L 71 af 18.3.2011, s. 15.

      BILAG

         Eksportrestitutioner for fjerkrækød gældende fra den 24. juni 2011

                  Produktkode

                  Bestemmelsessted

                  Måleenhed

                  Restitutionsbeløb

                  0105 11 11 9000

                  A02

                  EUR/100 pcs

                  0,24

                  0105 11 19 9000

                  A02

                  EUR/100 pcs

                  0,24

                  0105 11 91 9000

                  A02

                  EUR/100 pcs

                  0,24

                  0105 11 99 9000

                  A02

                  EUR/100 pcs

                  0,24

                  0105 12 00 9000

                  A02

                  EUR/100 pcs

                  0,47

                  0105 19 20 9000

                  A02

                  EUR/100 pcs

                  0,47

                  0207 12 10 9900

                  V03

                  EUR/100 kg

                  32,50

                  0207 12 90 9190

                  V03

                  EUR/100 kg

                  32,50

                  0207 12 90 9990

                  V03

                  EUR/100 kg

                  32,50

                     NB: Produktkoderne samt koderne for bestemmelsessteder i serie »A« er fastsat i Kommissionens ændrede forordning (EØF) nr. 3846/87 (EFT L 366 af 24.12.1987, s. 1).
                  De øvrige bestemmelsessteder er fastsat som følger:

                              V03:

                              A24, Angola, Saudi-Arabien, Kuwait, Bahrain, Qatar, Oman, De Forenede Arabiske Emirater, Jordan, Yemen, Libanon, Irak, Iran.


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) 2016/1239 for så vidt angår visse bestemmelser om frister og meddelelser om mængder, der er omfattet af licenser, i rissektoren (EØS-relevant tekst)

text:
               KOMMISSIONENS GENNEMFØRELSESFORORDNING (EU) …/…

               af 17.8.2017

               om ændring af gennemførelsesforordning (EU) 2016/1239 for så vidt angår visse bestemmelser om frister og meddelelser om mængder, der er omfattet af licenser, i rissektoren

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  1
               , særlig artikel 223, stk. 3, litra b) og c), og

               ud fra følgende betragtninger:

               (1)Kommissionens gennemførelsesforordning (EU) 2016/1239
                  2
                indeholder bestemmelser om anvendelsen af forordning (EU) nr. 1308/2013 for så vidt angår ordningen med import- og eksportlicenser, herunder licenser for ris. Den indeholder også bestemmelserne for medlemsstaternes meddelelser til Kommissionen.

               (2)Det er nødvendigt med en præcisering af visse bestemmelser om frister, herunder frister for meddelelser om produktmængder, der er omfattet af toldkontingenter.

               (3)Den forpligtelse, som bestod i de tidligere forordninger, for medlemsstaterne til at give Kommissionen meddelelse om mængder af ris, der er omfattet af licenser, bør medtages.

               (4)Gennemførelsesforordning (EU) 2016/1239 bør derfor ændres.

               (5)Af hensyn til klarheden og retssikkerheden bør denne forordning træde i kraft samme dag som den delegerede forordning, hvormed Kommissionens delegerede forordning (EU) 2016/1237
                  3
                ændres, vedrørende meddelelser i rissektoren.

               (6)Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

               Artikel 1

               I gennemførelsesforordning (EU) 2016/1239 foretages følgende ændringer:

               1) I artikel 3 foretages følgende ændringer:

               a) Stk. 3 affattes således:

               "3. Hvis der i denne forordning er fastsat en periode for procedurer, og start- eller slutdatoen herfor er en lørdag, en søndag eller en helligdag, jf. forordning (EØF, Euratom) nr. 1182/71,

               (a)er den gældende startdato den efterfølgende arbejdsdag og begynder kl. 00:00 under hensyntagen til de officielle kontoråbningstider

               (b)er den gældende slutdato den efterfølgende arbejdsdag og slutter kl. 13:00 (Bruxelles-tid), uanset artikel 3, stk. 2, litra b), og artikel 4 i nævnte forordning."

               b) Følgende tilføjes som stk. 4:

               "4. Uanset stk. 3 gælder det, at hvis der med henblik på denne forordning er fastsat en tidsfrist for meddelelse af produktmængder, der er omfattet af ansøgninger om licens inden for rammerne af et toldkontingent, eller for meddelelse af uudnyttede mængder inden for rammerne af et toldkontingent, udløber fristen med udgangen af den sidste time på fristens sidste dag, uanset om denne dag er en lørdag, en søndag eller en helligdag."

               2) Som artikel 19a indsættes:

               "Artikel 19a

               Meddelelser vedrørende ris

               Medlemsstaterne meddeler Kommissionen dagligt følgende:

               (a)med hensyn til andre importlicenser end dem, der er bestemt til administration af importtoldkontingenter, de samlede mængder, der er omfattet af de udstedte licenser, opdelt efter oprindelse og produktkode

               (b)med hensyn til eksportlicenser, de samlede mængder, der er omfattet af de udstedte licenser, opdelt efter produktkode."

               Artikel 2

               Denne forordning træder i kraft dagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 17.8.2017.

                     På Kommissionens vegne

                     Formand
                     Jean-Claude JUNCKER

                     (1)
                  EUT L 347 af 20.12.2013, s. 671.


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) nr. 809/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse

text:
               KOMMISSIONENS GENNEMFØRELSESFORORDNING (EU) …/…

               af 10.7.2017

               om ændring af gennemførelsesforordning (EU) nr. 809/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008
                  1
               , særlig artikel 62, stk. 2, litra a) og b), og artikel 78, litra b) og c), og

               ud fra følgende betragtninger:

               (1)I artikel 21 i Kommissionens gennemførelsesforordning (EU) nr. 809/2014
                  2
                fastsættes kravene vedrørende ansøgninger om husdyrstøtte og betalingsanmodninger i henhold til dyrerelaterede støtteforanstaltninger. I tilfælde, hvor det drejer sig om arter med en kort produktionscyklus og en høj omsætning af dyr, kan antallet af dyr, for hvilke der indgives en betalingsanmodning for husdyr, jf. foranstaltningen omhandlet i artikel 33 i Europa-Parlamentets og Rådets forordning (EU) nr. 1305/2013
                  3
               , ændre sig betydeligt i løbet af ansøgningsåret. Dette kan medføre en væsentlig forskel mellem det antal dyr, der er anmeldt i betalingsanmodningen for husdyr, og det antal dyr, der i sidste ende kommer til at nyde godt af forbedret dyrevelfærd. Som følge deraf er det antal, der anmeldes i betalingsanmodningen for husdyr kun vejledende. For så vidt angår disse arter med en kort produktionscyklus, bør medlemsstaterne kunne indføre en ordning, der gør det muligt for støttemodtagerne at ansøge om støtte til alle de dyr, der kan komme i betragtning til støtte på en af medlemsstaten fastsat dato eller i løbet af en af medlemsstaten fastsat periode. Hvis der ikke findes en elektronisk database, bør det være muligt at fastsætte det faktiske antal dyr på grundlag af slagteattester eller andre støttedokumenter, der er indgivet til den kompetente myndighed efter fristen for indgivelse af betalingsanmodningen for husdyr.

               (2)Anvendelsen af udvælgelseskriterierne er ikke obligatorisk for alle typer foranstaltninger eller operationer. Den administrative kontrol af støtteansøgningerne bør derfor kun omfatte kontrol dette element, hvis det er nødvendigt.

               (3)Kontrollen af udgifternes rimelighed foretages samtidig med den administrative kontrol af støtteansøgningen og på grundlag af en fastlagt evalueringsordning. Særlige bestemmelser bør dog finde anvendelse, hvis risikoen for, at udgifterne ikke er rimelige, er lav, eller hvis udgifterne ikke kan fastlægges, før operationen gennemføres.

               (4)I overensstemmelse med artikel 67, stk. 1, i Europa-Parlamentets og Rådes forordning (EU) nr. 1303/2016
                  4
                kan støttebeløbet fastsættes på grundlag af standardsatser for enhedsomkostninger, faste beløb eller efter fast takst. I sådanne tilfælde bør den administrative kontrol ikke omfatte kontrol af de udgifter, som støttemodtageren har afholdt, eller de udbetalinger, som støttemodtageren har foretaget.

               (5)Bestemmelserne om kontrol af finansielle instrumenter bør tilpasses for at sikre overensstemmelse med bestemmelserne om forvaltning og kontrol i forordning (EU) nr. 1303/2013 og i Kommissionens delegerede forordning (EU) nr. 480/2014
                  5
                og for at tage højde for de særlige forhold, der gør sig gældende i forbindelse med støtte, der ydes i form af et finansielt instrument.

               (6)Det er ikke de udgifter, der godtgøres, der skal være genstand for kontrol på stedet, men derimod de udgifter, der anmeldes til betalingsorganet. Eftersom det først kan fastsættes, hvilke udgifter, der skal godtgøres, når alle kontroller er gennemført, ville det gøre kontrolprocenten usikker, hvis disse udgifter var genstand for kontrol. Desuden bør de udgifter, der er genstand for kontrol på stedet, ikke omfatte udgifter, som betalingsorganet udelukkende har afholdt som forskudsbetalinger, eftersom sådanne udgifter ikke svarer til de udgifter, som støttemodtageren har afholdt. Udgifter vedrørende finansielle instrumenter bør derudover kun medregnes i minimumskontrolprocenten, hvis den kompetente myndighed rent faktisk har foretaget en kontrol heraf. For at sikre at minimumskontrolprocenten nås i hvert kalenderår, bør kontrollerne udføres inden den frist for indgivelse af kontroldata og kontrolstatistikker, der er fastsat i artikel 9 i gennemførelsesforordning (EU) nr. 809/2014.

               (7)For at undgå unødvendig dobbeltkontrol bør kontrol på stedet kun omfatte de elementer, der ikke allerede er blevet kontrolleret administrativt.

               (8)I henhold til artikel 48 og 51 i gennemførelsesforordning (EU) nr. 809/2014 skal kontrollen bl.a. omfatte kriterierne for støtteberettigelse, tilsagn og andre forpligtelser. Ydermere skal der ved stikprøven af operationer i henhold til artikel 50, stk. 4, litra a), i samme forordning kontrolleres en passende blanding af operationer af forskellige typer og forskelligt omfang. De foranstaltningsspecifikke bestemmelser om genstanden for eller intensiteten af kontrollerne som omhandlet i artikel 54-59 i gennemførelsesforordning (EU) nr. 809/2014 er derfor ikke relevante.

               (9)For at sikre at både de operationer, der udvælges, og dem der ikke udvælges til kontrol på stedet, behandles ens, bør de kontrollerede udgifter, for så vidt angår administrative sanktioner, i begge tilfælde gælde de anmeldte udgifter.

               (10)Gennemførelsesforordning (EU) nr. 809/2014 bør derfor ændres.

               (11)De ændringer, der foretages ved denne forordning, bør finde anvendelse på ansøgninger om støtte eller betalingsanmodninger for ansøgningsår eller præmieperioder fra den 1. januar 2018. Under hensyntagen til de vanskeligheder, som visse medlemsstater oplevede i ansøgningsåret 2015, da de skulle tilpasse deres egne systemer til den frist for indgivelse af betalingsanmodninger for husdyr, der er fastsat i artikel 13 i gennemførelsesforordning (EU) nr. 809/2014, og til det system for nedsættelser, udelukkelser og sanktioner, der er omhandlet i Kommissionens delegerede forordning (EU) nr. 640/2014
                  6
               , bør bestemmelsen om, at det faktiske antal dyr med en kort produktionscyklus kan fastsættes på grundlag af slagteattester eller andre støttedokumenter, der er indgivet til den kompetente myndighed efter indgivelsen af betalingsanmodningen for husdyr, finde anvendelse på betalingsanmodninger for husdyr for ansøgningsår fra den 1. januar 2016.

               (12)Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —

               VEDTAGET DENNE FORORDNING:

               Artikel 1

               I gennemførelsesforordning (EU) nr. 809/2014 foretages følgende ændringer:

               (1)I artikel 21 indsættes følgende som stk. 4a:

               "4a. Når det gælder arter med en kort produktionscyklus, som modtager støtte i henhold til artikel 33 i forordning (EU) nr. 1305/2013, kan medlemsstaterne, i tilfælde hvor der ikke findes en elektronisk database, indføre procedurer, hvor data fra slagteattester eller andre støttedokumenter bruges i betalingsanmodningerne for husdyr. Disse data skal sikre den fornødne sikkerhed og gennemførelse af hensyn til en korrekt forvaltning af den pågældende støtteforanstaltning for de enkelte dyr.

               De i første afsnit nævnte procedurer kan bestå i en ordning, ifølge hvilken støttemodtageren kan ansøge om støtte for alle de dyr, som på en af medlemsstaten fastsat dato eller i løbet af en af medlemsstaten fastsat periode på grundlag af de data, der er indeholdt i slagteattesten eller andre støttedokumenter, kan komme i betragtning til støtte.

               I så tilfælde træffer medlemsstaten de fornødne foranstaltninger til at sikre, at den dato eller periode, der er omhandlet i andet afsnit, i overensstemmelse med de gældende bestemmelser for den pågældende støtteforanstaltning er klart defineret og kendt for støttemodtageren."

               (2)I artikel 48 foretages følgende ændringer:

               (a)Stk. 2 affattes således:

               i)litra c) affattes således:

               "c) overholdelse af udvælgelseskriterierne, hvis sådanne kriterier finder anvendelse"

               ii) litra e) affattes således:

               "e) for udgifter omhandlet i artikel 67, stk. 1, litra a), i forordning (EU) nr. 1303/2013, undtagen bidrag i form af naturalydelser og afskrivning, indgives en kontrol af udgifternes rimelighed. Udgifterne vurderes ved hjælp af en passende evalueringsordning, som f.eks. referenceomkostninger, en sammenligning af forskellige tilbud eller en evalueringskomité. For så vidt angår operationer med et støtteloft på op til 30 % eller operationer, for hvilke der modtages støtte i henhold til artikel 35 i forordning (EU) nr. 1305/2013, kan kontrollen af udgifternes rimelighed foretages samtidig med den administrative kontrol af betalingsanmodningerne. For så vidt angår operationer med støtteberettigede udgifter på op til 5 000 EUR, kan udgifternes rimelighed fastsættes på grundlag af et budgetforslag, som forvaltningsmyndigheden har vedtaget på forhånd."

               (b)Stk. 3, litra a) og b), affattes således:

               "a) den afsluttede operation sammenholdt med den operation, som der er tildelt støtte til

               b) de afholdte udgifter og de udførte betalinger, medmindre der er anvendt en form eller metode som omhandlet i artikel 67, stk. 1, litra b), c) eller d) i forordning (EU) nr. 1303/2013."

               (c)Følgende tilføjes som stk. 6:

               "6. For så vidt angår finansielle instrumenter som omhandlet i artikel 38, stk. 1, litra b), i forordning (EU) nr. 1303/2013, finder stk. 1-5 i nærværende artikel hverken anvendelse på bidraget til det finansielle instrument eller på støtten til den endelige modtager. Derimod finder artikel 58 og 59 i forordning (EU) nr. 1303/2013 og artikel 9 i Kommissionens delegerede forordning (EU) nr. 480/2014* anvendelse.

               ----------

               * Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (EUT L 138 af 13.5.2014, s. 5)."

               (3)I artikel 50 foretages følgende ændringer:

               (a)Stk. 1 affattes således:

               i)første afsnit affattes således:

               "De udgifter, der er genstand for kontrol på stedet, skal udgøre mindst 5 % af de udgifter, der er omhandlet i artikel 46, og som medfinansieres af Den Europæiske Landbrugsfond for Udvikling af Landdistrikterne (ELFUL) og anmeldes til betalingsorganet hvert kalenderår, og som ikke vedrører operationer, for hvilke der kun er anmeldt forskudsbetalinger."

               ii) som tredje afsnit indsættes:

               "For så vidt angår finansielle instrumenter, medregnes kun de betalinger til den endelige modtager, som er genstand for kontrol på stedet, i de udgifter, der er genstand for kontrol på stedet i henhold til i første afsnit."

               (b)Stk. 2, første afsnit, affattes således:

               "Kun kontroller, der er udført frem til fristen for indgivelse af kontroldata og -statistikker i henhold til artikel 9 medregnes i opnåelsen af det minimumsniveau, der er omhandlet i stk. 1."

               (4)I artikel 51 foretages følgende ændringer:

               (a)Stk. 1 affattes således:

               "1. Ved kontrol på stedet efterprøves, om operationen er blevet gennemført i overensstemmelse med de gældende regler, og kontrollen dækker alle kriterierne for støtteberettigelse, tilsagn og andre forpligtelser i forbindelse med betingelserne for ydelse af støtte, som kan kontrolleres i forbindelse med kontrolbesøget, og som ikke har været genstand for administrativ kontrol. Kontrollen skal sikre, at operationen er berettiget til ELFUL-støtte."

               (b)Følgende tilføjes som stk. 5:

               "5. For så vidt angår finansielle instrumenter som omhandlet i artikel 38, stk. 1, litra b), i forordning (EU) nr. 1303/2013, finder stk. 1-4 i nærværende artikel hverken anvendelse på bidraget til det finansielle instrument eller på støtten til den endelige modtager. Derimod finder artikel 58 og 59 i forordning (EU) nr. 1303/2013 og artikel 9 i Kommissionens delegerede forordning (EU) nr. 480/2014 anvendelse."

               (5)Artikel 54-59 udgår.

               (6)I artikel 60 tilføjes følgende som stk. 4:

               "4. For så vidt angår operationer, der gennemføres af en lokal aktionsgruppe, og som omfatter en gruppe af projekter med fælles tema, udføres kontrollen af udgifternes rimelighed uanset artikel 48, stk. 2, litra e), samtidig med den administrative kontrol af betalingsanmodningerne vedrørende den pågældende gruppe af projekter."

               (7)I artikel 61 foretages følgende ændringer:

               (a)I stk. 1 udgår andet punktum.

               (b)Stk. 2 affattes således:

               "2. Den kompetente myndighed skal ved hjælp af administrativ kontrol og, om nødvendigt, gennem kontrol på stedet i de formidlende finansielle institutioner og hos støttemodtageren sikre, at betalingerne til de formidlende finansielle institutioner er i overensstemmelse med EU-lovgivningen og den aftale, der er indgået mellem den kompetente myndighed og den formidlende finansielle institution."

               (8)Artikel 63, stk. 2, affattes således:

               "2. Den i stk. 1 omhandlede administrative sanktion finder tilsvarende anvendelse på ikke-støtteberettigede udgifter, der er identificeret ved kontrol på stedet, jf. artikel 49."

               Artikel 2

               Denne forordning træder i kraft på syvendedagen efter offentliggørelsen i Den Europæiske Unions Tidende.

               Den anvendes i forbindelse med ansøgninger om støtte eller betalingsanmodninger for ansøgningsår eller præmieperioder fra den 1. januar 2018.

               Artikel 1, stk. 1 anvendes dog på betalingsanmodninger for husdyr for ansøgningsår fra den 1. januar 2016.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 10.7.2017.

                     På Kommissionens vegne

                     Formand
                     Jean-Claude JUNCKER

                     (1)
                  EUT L 347 af 20.12.2013, s. 549.

                     (2)
                  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

                     (3)
                  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

                     (4)
                  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).

                     (5)
                  Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (EUT L 138 af 13.5.2014, s. 5).

                     (6)
                  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).


title: KOMMISSIONENS GENNEMFØRELSESFORORDNING (EU) …/… om ændring af Kommissionens gennemførelsesforordning (EU) nr. 809/2014 for så vidt angår kontrolforanstaltninger i forbindelse med hampdyrkning

text:
               KOMMISSIONENS GENNEMFØRELSESFORORDNING (EU) …/…

               af 30.6.2017

               om ændring af Kommissionens gennemførelsesforordning (EU) nr. 809/2014 for så vidt angår kontrolforanstaltninger i forbindelse med hampdyrkning

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008
                  1
               , særlig artikel 58, stk. 4, og artikel 62, stk. 2, litra e), og

               ud fra følgende betragtninger:

               (1)Reglerne for kontrol af indholdet af Δ9-tetrahydrocannabinol (i det følgende benævnt "THC") i hampsorter er fastsat i artikel 45 i Kommissionens gennemførelsesforordning (EU) nr. 809/2014
                  2
                og i bilaget til nævnte forordning. Det har vist sig hensigtsmæssigt, at disse regler indarbejdes i Kommissionens delegerede forordning (EU) nr. 639/2014
                  3
                som ændret ved delegeret forordning (EU) 2017/...
                  4
               . Artikel 45 i gennemførelsesforordning (EU) nr. 809/2014 og bilaget til nævnte forordning bør derfor udgå med virkning fra den dato, hvor delegeret forordning (EU) 2017/... træder i kraft.

               (2)Reglerne for fastlæggelse af hampsorter og kontrol af deres indhold af THC er baseret på den antagelse, at hamp dyrkes som hovedafgrøde om foråret, men reglerne er ikke fuldt ud egnede, når det drejer sig om hamp, der dyrkes som mellemafgrøde. Særlig er datoen den 30. juni, der i artikel 17, stk. 7, i gennemførelsesforordning (EU) nr. 809/2014 er fastsat som fristen for indsendelse af de officielle etiketter for frø, for tidlig for hamp, der dyrkes som mellemafgrøde. Da denne dyrkningsmetode har vist sig at være passende til dyrkning af industriel hamp og i overensstemmelse med miljøkravene, bør medlemsstaterne have mulighed for at fastsætte en senere dato for hamp, der dyrkes som mellemafgrøde, dog ikke senere end den 1. september.

               (3)Gennemførelsesforordning (EU) nr. 809/2014 bør derfor ændres.

               (4)Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

               VEDTAGET DENNE FORORDNING:

               Artikel 1

               I gennemførelsesforordning (EU) nr. 809/2014 foretages følgende ændringer:

               (1)Artikel 17, stk. 7, andet afsnit, affattes således:

               "Som fravigelse af litra c) i første afsnit skal etiketterne dog, hvis udsåningen finder sted efter sidste frist for indgivelse af enkeltansøgningen, forelægges senest den 30. juni. Etiketterne for hamp, der dyrkes som mellemafgrøde, indgives dog senest på en dato, der fastsættes af medlemsstaterne, dog ikke senere end den 1. september. Hvis etiketterne også skal indsendes til andre nationale myndigheder, kan medlemsstaterne fastsætte, at etiketterne skal returneres til støttemodtageren, når de er blevet forelagt i henhold til nævnte bestemmelse. De returnerede etiketter skal mærkes med, at de er blevet anvendt til en ansøgning."

               (2)Artikel 45 udgår.

               (3)Bilaget udgår.

               Artikel 2

               Denne forordning træder i kraft på tredjedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 30.6.2017.

                     På Kommissionens vegne

                     Formand
                     Jean-Claude JUNCKER

                     (1)
                  EUT L 347 af 20.12.2013, s. 549.

                     (2)
                  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

                     (3)
                  Kommissionens delegerede forordning (EU) nr. 639/2014 af 11. marts 2014 om supplerende regler til Europa-Parlamentets og Rådets forordning (EU) nr. 1307/2013 om regler for direkte betalinger til landbrugere under den fælles landbrugspolitiks støtteordninger og om ændring af bilag X til nævnte forordning (EUT L 181 af 20.6.2014, s. 1).

                     (4)
                  Kommissionens delegerede forordning (EU) 2017/xxx af [dato] om ændring af Kommissionens delegerede forordning (EU) nr. 639/2014 for så vidt angår kontrolforanstaltninger i forbindelse med hampdyrkning, visse bestemmelser vedrørende forgrønnelsesbetalingen, betalinger til unge landbrugere, der udøver kontrol over en juridisk person, beregningen af støttebeløbet pr. enhed inden for rammerne af frivillig koblet støtte, dele af betalingsrettigheder og visse meddelelsesforpligtelser i forbindelse med den generelle arealbetalingsordning og den frivillige koblede støtte og om ændring af bilag X til Europa-Parlamentets og Rådets forordning (EU) nr. 1307/2013 (EUT L xxx af [dato], s. xx).


               KOMMISSIONENS GENNEMFØRELSESFORORDNING (EU) …/…

               af 25.7.2017

               om ændring af Kommissionens gennemførelsesforordning (EU) nr. 1191/2014 om fastsættelse af formatet og metoden for den indberetning, der er omhandlet i artikel 19 i Europa-Parlamentets og Rådets forordning (EU) nr. 517/2014 om fluorholdige drivhusgasser

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006
                  1
               , særlig artikel 19, stk. 7, og

               ud fra følgende betragtninger:

               (1)Kommissionens gennemførelsesforordning (EU) nr. 1191/2014
                  2
                angiver, hvordan oplysninger indgives i henhold til artikel 19 i forordning (EU) nr. 517/2014 i relation til anvendelsen af visse fluorholdige drivhusgasser som råvare, eller af producenter, importører og eksportører af disse gasser, når de markedsfører produkter eller udstyr, der indeholder sådanne gasser, og af virksomheder, der destruerer disse gasser.

               (2)For at sikre en effektiv kontrol af overholdelsen af indberetningsforpligtelserne i artikel 19 i forordning (EU) nr. 517/2014 bør virksomhederne pålægges at foretage deres indberetninger ved hjælp af det elektroniske indberetningsværktøj, som er omhandlet i artikel 1 i gennemførelsesforordningen (EU) nr. 1191/2014, inden relevante aktiviteter udføres. Dermed kan medlemsstaternes kompetente myndigheder ud fra en virksomheds indberetning i henhold til artikel 19 i forordning (EU) nr. 517/2014 på det tidspunkt, hvor importen, eksporten eller anden relevant aktivitet finder sted, verificere, om virksomhedens overholdelse skal efterprøves.

               (3)Bilaget til forordning (EU) nr. 1191/2014 bør ændres for så vidt angår strukturen af de påkrævede oplysninger om visse egenskaber for hydrofluorcarboner (HFC) for at bringe den i overensstemmelse med det indberetningsformat, der anvendes af parterne i Montreal-protokollen om stoffer, der nedbryder ozonlaget, til Wienerkonventionen om beskyttelse af ozonlaget
                  3
                (Montreal-protokollen). Dette vil sætte Unionen i stand til at opfylde sine indberetningsforpligtelser ifølge Montreal-protokollen. Af samme grund bør der også være krav om indberetning af oplysninger om bestemmelseslande for eksporterede mængder og oprindelseslande for importerede mængder fra 2020, hvilket forventes at give tilstrækkelig tid til at tilpasse det elektroniske indberetningsværktøj.

               (4)Yderligere opdelinger og bemærkninger bør tilføjes i afsnit 2 for at afspejle den indberetningspraksis, der er udviklet i løbet af de to første indberetningsperioder, og beskrivelsen i afsnit 12 bør præciseres for fremover at undgå de indberettende virksomheders misfortolkninger, som er kommet for dagen.

               (5)Ved Kommissionens gennemførelsesforordning (EU) 2016/879
                  4
                oprettedes det elektroniske kvoteregister for markedsføring af hydrofluorcarboner, hvori alle relevante oplysninger om de tilladelser, der er omhandlet i artikel 18, stk. 2, i forordning (EU) nr. 517/2014, registreres.  Det tilsvarende indberetningsformat, der er fastlagt i afsnit 13 i bilaget til forordning (EU) nr. 1191/2014, er derfor forældet og bør udgå.

               (6)Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 24, stk. 1, i forordning (EU) nr. 517/2014 —

               VEDTAGET DENNE FORORDNING:

               Artikel 1

               I forordning (EU) nr. 1191/2014 foretages følgende ændringer:

               1)
                     Artikel 1 affattes således:

               "Artikel 1

               1.
                     De indberetninger, der kræves i henhold til artikel 19 i forordning (EU) nr. 517/2014, foretages elektronisk ved hjælp af indberetningsværktøjet i det format, der er vist i bilaget til denne forordning, og som er tilgængeligt via Kommissionens websted med henblik på denne indberetning.

               2.
                     Inden en virksomhed udfører de aktiviteter, der skal indberettes i henhold til artikel 19 i forordning (EU) nr. 517/2014, skal den lade sig registrere på Kommissionens websted ved hjælp af det elektroniske indberetningssystem."

               2)
                     Bilaget ændres som angivet i bilaget til nærværende forordning.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 25.7.2017.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 150 af 20.5.2014, s. 195.

                     (2)

                        Kommissionens gennemførelsesforordning (EU) nr. 1191/2014 af 30. oktober 2014 om fastsættelse af formatet og metoden for den indberetning, der er omhandlet i artikel 19 i Europa-Parlamentets og Rådets forordning (EU) nr. 517/2014 om fluorholdige drivhusgasser (EUT L 318 af 5.11.2014, s. 5).

                     (3)

                        Rådets beslutning 88/540/EØF af 14. oktober 1988 om indgåelse af Wienerkonventionen om beskyttelse af ozonlaget og Montreal-protokollen om stoffer, der nedbryder ozonlaget (EFT L 297 af 31.10.1988, s. 8).

                     (4)

                        Kommissionens gennemførelsesforordning (EU) 2016/879 af 2. juni 2016 om fastsættelse i medfør af Europa-Parlamentets og Rådets forordning (EU) nr. 517/2014 af nærmere ordninger vedrørende overensstemmelseserklæringen ved markedsføring af køle-, luftkonditionerings- og varmepumpeanlæg eller -udstyr, som er påfyldt med hydrofluorcarboner, og kontrollen deraf, som forestås af en uafhængig revisor (EUT L 146 af 3.6.2016, s. 1).

    ---documentbreak---

               BILAG

               til

               KOMMISSIONENS GENNEMFØRELSESFORORDNING (EU) …/…

               om ændring af Kommissionens gennemførelsesforordning (EU) nr. 1191/2014 om fastsættelse af formatet og metoden for den indberetning, der er omhandlet i artikel 19 i Europa-Parlamentets og Rådets forordning (EU) nr. 517/2014 om fluorholdige drivhusgasser

               BILAG

               I bilaget til forordning (EU) nr. 1191/2014 foretages følgende ændringer:

               1) I afsnit 1 affattes tabellen således:

                        OPLYSNINGER, DER SKAL INDBERETTES

                        BEMÆRKNINGER

                        1A

                        Samlet produktionsmængde fra anlæg i Unionen

                        1B

                        Indberetning fra producenter, som foretager destruktion, om de samlede destruerede mængder foretages i indberetningens afsnit 8

                        1C

                        Det angives, hvilken virksomhed, der foretager destruktionen

                        1C_a

                        Mængde af hydrofluorcarboner, der er fremstillet med henblik på anvendelse som råvare i Unionen

                        1C_b

                        Mængde af hydrofluorcarboner, der er fremstillet med henblik på anvendelse i Unionen, og som er undtaget i medfør af Montreal-protokollen

                        Det angives, hvilke typer af anvendelser, der er undtaget

                        AUTOMATISK BEREGNEDE MÆNGDER

                        1D

                        Samlet mængde egen produktion, der er destrueret, og som ikke tidligere er markedsført

                        1D = 1B+1C

                        1E

                        Produktion til rådighed til salg

                        1E = 1A – 1D

               2) I afsnit 2 foretages følgende ændringer:

               a) I andet afsnit tilføjes følgende punktum:

               "I rapporteringen om aktiviteter udført i 2019 skal mængderne af hydrofluorcarboner for første gang indberettes separat for hvert oprindelsesland, medmindre andet er angivet i nedenstående tabel."

               b) Tabellen affattes således:

                        OPLYSNINGER, DER SKAL INDBERETTES

                        BEMÆRKNINGER

                        2A

                        Mængde importeret ind i Unionen

                        2B

                        Mængde, som den indberettende virksomhed har importeret til Unionen, som ikke er overgået til fri omsætning, og som reeksporteret er indeholdt i produkter eller udstyr/anlæg fra den indberettende virksomhed.

                        Indberetning af hydrofluorcarboner opdelt på oprindelsesland er ikke nødvendig.

                        Import af gasser i bulk til aktiv forædling, påfyldt produkter eller udstyr/anlæg og herefter reeksporteret.

                        Finder reeksporten af produkter eller udstyr/anlæg (afsnit 2B) ikke sted i samme kalenderår som importen, kan de mængder, der indberettes i afsnit 2B, omfatte reeksporten af produkter eller udstyr/anlæg fra beholdningen pr. 1. januar, der ikke er markedsført i Unionen som indberettet i afsnit 4C

                        Eksport af gasser i bulk skal kun indberettes i afsnit 3

                        2C

                        Mængde af anvendte, genbrugte eller regenererede hydrofluorcarboner

                        2D

                        Mængde af ubrugte hydrofluorcarboner, der er importeret med henblik på anvendelse som råvare

                        2E

                        Mængde af ubrugte hydrofluorcarboner, der er importeret med henblik på anvendelser, der er undtaget i henhold til Montreal-protokollen

                        Det angives, hvilke typer af anvendelse, der er undtaget"

               3) I afsnit 3 foretages følgende ændringer:

               a)
                     I andet afsnit tilføjes følgende punktum:

               "I rapporteringen om aktiviteter udført i 2019 skal mængderne af hydrofluorcarboner for første gang indberettes separat for hvert oprindelsesland, medmindre andet er angivet i nedenstående tabel."

               b)
                     Tabellen affattes således:

                        OPLYSNINGER, DER SKAL INDBERETTES

                        BEMÆRKNINGER

                        3 A

                        Samlet mængde eksporteret fra Unionen

                        3 B

                        Eksporterede mængder fra egen produktion eller import

                        Indberetning opdelt på oprindelsesland er ikke nødvendig.

                        AUTOMATISK BEREGNEDE MÆNGDER

                        3C

                        Eksporteret mængde indkøbt fra andre virksomheder i Unionen

                        3C = 3A – 3B

                        OPLYSNINGER, DER SKAL INDBERETTES

                        3D

                        Mængde eksporteret med henblik på genanvendelse

                        Indberetning opdelt på oprindelsesland er ikke nødvendig.

                        3E

                        Mængde eksporteret med henblik på regeneration

                        Indberetning opdelt på oprindelsesland er ikke nødvendig.

                        3F

                        Mængde eksporteret med henblik på destruktion

                        Indberetning opdelt på oprindelsesland er ikke nødvendig.

                        3G

                        Mængde af anvendte, genbrugte eller regenererede hydrofluorcarboner, der er eksporteret

                        3H

                        Mængde af ubrugte hydrofluorcarboner, der er eksporteret med henblik på anvendelse som råvare

                        3I

                        Mængde af ubrugte hydrofluorcarboner, der er eksporteret med henblik på anvendelser, der er undtaget i henhold til Montreal-protokollen

                        Det angives, hvilke typer af anvendelse, der er undtaget"

               4)
                     I afsnit 4 affattes linjen, der henviser til 4M, således:

                        4M

                        Samlet fysisk mængde, der er markedsført

                        4M = 1E + 2A – 2B – 3B + 4C – 4H

                5)
                      I afsnit 12 affattes tabellen således:

                        OPLYSNINGER, DER SKAL INDBERETTES

                        BEMÆRKNINGER

                        12 A

                        Mængde af hydrofluorcarboner påfyldt det importerede udstyr/anlæg, der frigives af toldmyndigheder og overgår til fri omsætning i Unionen, til hvilket formål hydrofluorcarbonerne tidligere var eksporteret fra Unionen, og som var underlagt kvotebegrænsningen for markedsføring af hydrofluorcarboner på EU-markedet.

                        Den eller de hydrofluorcarbon-eksporterende virksomheder og eksportåret(-ene) skal angives.

                        Den eller de virksomheder, der har markedsført hydrofluorcarboner i Unionen for første gang, og markedsføringsåret(-ene) skal angives.

               6)
                     Afsnit 13 udgår.